stanford-oval/wikipedia huggingface dataset:
סטאר קונטרול (סדרת משחקים)

| --- | --- |

 כללי
 תאריך הוצאה:  יולי 1990 
 סוגה:  משחק פעולה ממוחשב, משחק אסטרטגיה ממוחשב
 פיתוח:  Toys for Bob 
 הוצאה לאור:  Accolade 
 ארץ מקור:  ארצות הברית 
 שפות:  אנגלית 
 סדרה:  Star Control 
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  ספקטרום סינקלייר, קומודור אמיגה, macOS, קומודור 64, DOS, Amstrad CPC, Microsoft Windows 
 המשחק הבא:  Star Control II 
 
 www.toysforbob.com
 
מסך הפתיחה של החידוש המודרני של סטאר קונטרול 2
סטאר קונטרול (Star Control) היא סדרה של שלושה משחקי מחשב. בבסיס המשחקים היה קרב חלל בין חלליות בסגנון המשחק Spacewar, סביבו הוספו אלמנטים של אסטרטגיה ומשחק הרפתקאות. המשחק הבולט בסדרה הוא השני, שנחשב בעיני רבים לאחד המשחקים הטובים ביותר של שנות ה-90 בשל ריבוי הסגנונות, העלילה המורכבת וההומור הרב שבו. המשחק השני הופץ כתוכנה חופשית לפני מספר שנים. שני המשחקים הראשונים בסדרה נכתבו על ידי פרד פורד ופול רייק השלישי, שגם הגו את הקונספט והיקום, ושווקו על ידי חברת Accolade. אך המשחק השלישי נכתב על ידי Legend Entertainment.
המשחק הראשון

המשחק הראשון בסדרה, שהופץ בשנת 1990, נקרא "Star Control: Famous Battles of the Ur-Quan Conflict". הוא התבסס על קרבות חלל שכונו melee שבהם נלחמו בכל פעם שתי חלליות זו בזו סביב כוכב לכת. סביב קרבות אלו פותח משחק אסטרטגיה שבו הניע השחקן ספינות בין צביר כוכבים, בנה בסיסים וחלליות נוספות וכדומה. העלילה היחידה שבמשחק הייתה עלילת רקע שסיפרה על מלחמה בין שתי בריתות שונות: "ברית הכוכבים החופשיים" (שבה היו גם בני האדם) ו"היררכיית עבדי הקרבות" שהונהגה בידי האור-קוון - גזע של חייזרים דמויי תמנון. המשימות השונות במשחק היו מעטות (אף כי למשחק צורפה תוכנה שאיפשרה הכנת משימות חדשות) ולא הכילו עלילה של ממש.
עיקר כוחו של המשחק היה ב-melee, שבו בא לידי ביטוי העיצוב של החלליות והגזעים השונים. היו שבעה גזעים בכל אחד מהצדדים, כל אחד עם חללית משלו, כאשר לכל חללית יתרונות וחסרונות משל עצמה. למשל, הספינה של האור קוון הייתה משחתת ענקית וחסינה שירתה מטחי פלזמה הרסניים ושיגרה חלליות תקיפה קטנות, אך היא גם הייתה איטית ומסורבלת יחסית. לעומתה, החללית של הארילו, אחד הגזעים בברית הכוכבים החופשיים, הייתה קטנה ומהירה, עם לייזר מתביית קצר טווח ויכולת העתקה.
המשחק השני

המשחק השני בסדרה הופץ בשנת 1992 ונקרא "Star Control II: The Ur-Quan Masters", ונחשב על ידי רוב מעריצי הסדרה למשובח שבכותריה. המשחק הוסיף לספינות שכבר היו קיימות 11 ספינות חדשות (וגזעים חדשים) ושיפר את מנגנון ה-melee (שניתן היה לשחק בו בנפרד), אך המשחק לא התמקד בקרבות, ועיקרו היה משחק הרפתקאות עם אלמנטים אסטרטגיים, עם דגש על עלילה מורכבת ודיאלוגים ארוכים ומלאי הומור.
עלילת המשחק מתרחשת מספר שנים לאחר שהמלחמה שהתרחשה במשחק הראשון הסתיימה בניצחונם של האור-קוון. בזמן המלחמה חללית מחקר של בני אדם הגיעה אל כוכב לכת מרוחק וגילתה בו מפעל של גזע חייזרים עתיק ומסתורי, אך בשל המלחמה נותקה החללית מכדור הארץ ונותרה תקועה על הכוכב. לאחר שנים רבות הצליחו החוקרים לגלות כי המפעל מיועד לייצור ספינות חלל, ובעזרת המשאבים שברשותם בנו שלד של ספינת חלל שמסוגלת לנוע בעל חלל ולחזור לכדור הארץ. השחקן נכנס לנעליו של קפטן ספינה זו. עם שובו לכדור הארץ מגלה הקפטן כי בני האדם נכלאו בידי האור-קוון על פני הכוכב מתחת למעטה אדום, והקשר היחיד שלו איתם הוא באמצעות תחנת חלל המקיפה את כדור הארץ. מנקודת מוצא זו מתחיל הקפטן בחקר הגלקסיה על מנת לאתר את חברי הברית הישנה, לפגוש חייזרים חדשים שיסייעו לו, להשיג משאבים וציוד ולגלות את מקור כוחם של האור-קוון והדרך לנצחם. המשך העלילה שופך אור חדש על האור-קוון, על בני בריתם ועל הסיבות למלחמה המקורית.
בין מעלותיו הבולטות של הכותר, השיחות אותם מנהל הקפטן עם הגזעים הניכרים בדרכו. דיאלוגים אלה עשירים בהומור משובח, לצד המידע החשוב שמועבר לעיתים כבדרך אגב. 
מכיוון שתשובות שונות מובילות לתוצאות שונות ישנו מימד של דיפלומטיה למשחק, אך עלילתו המרכזית היא ליניארית באופיה והשחקן אינו מסוגל להשפיע על הדרך שבה תתפתח, אף שיש לו חופש פעולה רחב לבחור את הסדר והקצב שבו יתקדם בה.
המשחק השלישי

המשחק השלישי (שנקרא פשוט "Star Control 3") הופץ בשנת 1996, ורבים מחובבי הסדרה ראו בו אכזבה קשה[דרוש מקור]. למרות שבפני עצמו המשחק נחשב לסביר, בתור המשך למשחק השני הוא היה פחות טוב מקודמו. הסגנון נותר דומה לזה של המשחק הקודם - משחק הרפתקאות עתיר דיאלוגים וחקר כוכבים, עם קרבות חלל. התווסף למשחק גם ממד של אסטרטגיה עם האפשרות לבנות בסיסים, אך תכונה זו לא תרמה רבות למשחק. הטענות שהופנו כלפי המשחק היו שהחופש שהוענק לשחקן היה נמוך מאשר בקודמו, היו פחות ספינות וגזעים (גזעים רבים מהמשחק הקודם לא שותפו במשחק החדש ואף לא ב-melee), ממשק ה-melee היה מבלבל, המוזיקה הייתה גרועה יותר מזו של המשחק הקודם והגרפיקה, למרות שאיכותה הייתה טובה מזו של המשחק הקודם, לא יכלה לחפות על עיצוב בעייתי של חלק מהחייזרים. חלק מהדיאלוגים העתיקו ישירות דיאלוגים מהמשחק הקודם, וגם חלק מהמשימות היו דומות לאלו של המשחק הקודם. עוד טענה כנגד המשחק הייתה שהעלילה מורכבת הרבה פחות ואינה תואמת את המשחק הקודם, ושכמה תעלומות שהוצגו במשחק השני נפתרו בצורה מאכזבת במשחק השלישי.
רבות מהבעיות הללו נתלו בכך ששני המעצבים המרכזיים של המשחק הקודם לא שותפו כלל בהכנת המשחק השלישי. חלק מהמעריצים היו כה מאוכזבים עד שהם הכריזו שהמשחק השלישי כולו היה פשוט חלום רע של הקפטן ומעולם לא התרחש בפועל.
המשחק הרביעי

אף שמשחק רביעי (בשם "StarCon") תוכנן, הוא מעולם לא הופץ, ובוטל בשלבי הפיתוח הראשונים. התכנון היה שהמשחק יזכיר בסגנונו את Colony Wars.
באוקטובר 2016 חברת Stardock Entertainment החלה לפתח משחק נוסף בסדרה שייקרא Star Control: Origins, המשחק אמור להיות משוחרר לקראת סוף 2017 ויכלול גרפיקה חדשה ומעודכנת, סיור בכוכבי לכת ואיסוף משאבים, קרבות melee מתקדמים, בניית חלליות לפי מפרט אישי ועוד.
גרסת הקוד הפתוח של המשחק השני

בשנת 2002 שחררו יוצרי המשחק השני את קוד המקור של המשחק תחת רישיון GNU GPL תחת השם "The Ur-Quan Masters" (שכן השם "Star Control" נותר סימן רשום). בזכות זאת החלו מעריצים של המשחק בפיתוח שלו ובהפצתו לכל סוגי מערכות ההפעלה ובפרט למערכות הפעלה מודרניות. החל מגרסה 0.4 של המשחק ניתן לשחק בו עד סופו ללא בעיות. גרסתו האחרונה של העיבוד עומדת על 0.6.2, ובנוסף למשחק עצמו העובד בצורה חלקה גם מכיל דברים רבים שלא היו בהוצאה המקורית כמו אפשרות למשחק רשת, שיפורים גרפיים, תיקוני באגים, אפשרויות חיפוש וגרסאות רמיקס מודרניות למוזיקה הישנה של המשחק.
האפשרות למשחק המשך

בשל הקהילה הגדולה שעדיין קיימת למשחק, פרד פורד ופול רייך הציעו באתרם את האפשרות לשכנע את חברתם אקטיוויז'ן לאשר להם לפתח משחק המשך, בתנאי שישיגו מספיק קולות של תומכים בכך.
סטיבן, מלך אנגליה

סטיבן, מלך אנגליה
סטיבן (או אטיין. באנגלית: Stephen, בצרפתית: Étienne de Blois;‏ סביבות 1095 – 25 באוקטובר 1154), היה אחרון המלכים הנורמנים בממלכת אנגליה, שלט מ-1135 עד ל-1154, ולאחר מכן ירש אותו הנרי השני, ראשון המלכים האנגווינים.
חייו

סטיבן נולד בבלואה בצרפת, בנו של אטיין-אנרי, רוזן בלואה, ואדלה, בתו של המלך ויליאם הראשון. הוא נעשה רוזן מורטיין בסביבות שנת 1115, ונישא למתילדה, בתו של רוזן בולון בסביבות שנת 1125.
לפני מות המלך הנרי הראשון ב-1135, רוב ברוני אנגליה נשבעו אמונים לקיסרית מוד, הנקראת גם מתילדה, בתו של הנרי, והסכימו לתמוך בתביעתה לכס המלוכה. אולם סטיבן מבלואה, שטען כי הוא צאצא של ויליאם הראשון דרך אימו, אדלה, וגודל בחצרו של הנרי, תבע את המלכות לעצמו. תביעתו נתמכה על ידי רוב הברונים ועל ידי האפיפיור אינוקנטיוס השני. השנים הראשונות לשלטונו היו שקטות, אך עד 1139 כבר החלו לראות בו מלך חלש וחסר החלטיות, שמוביל את המדינה למלחמת אזרחים, שכונתה האנרכיה.
באפריל 1141 הובס סטיבן ונכלא בבריסטול. אשתו, מתילדה, נשארה נאמנה, וצבאה של מוד גורש מלונדון, אשר נותרה בשליטת אנשיו של סטיבן. המלחמה בין שני הפלגים המשיכה, אולם עם תפיסתו של הסגן הנאמן ביותר שלה, אחיה-למחצה הממזר, רוברט מגלוסטר (אנ'), נאלצה מוד לשחרר את סטיבן משביו, והוא הוחזר לכס המלכות בנובמבר של אותה שנה. בדצמבר 1142 צרו על מוד באוקספורד, אך היא הצליחה להימלט.
סטיבן שמר על אחיזתו בכס למשך שארית חייו. עם זאת, בעקבות מות בנו ויורשו, יוסטס, ב-1153, שכנעו אותו להגיע לפשרה עם מוד, על פיה בנה, הנרי (מנישואיה השניים לז'ופרואה החמישי, רוזן אנז'ו), יירש את כס המלוכה לאחר מות סטיבן.
סטיבן מת בדובר ממחלת בטן, ונקבר בכנסיית פברשם, אותה ייסד.
מלבד יוסטס, היו לסטיבן ולמתילדה שני בנים נוספים, בולדווין (מת לפני 1135) ויליאם, רוזן מורטיין ובולון, ורוזן וארנה (Warenne) וסארי (Surrey). לסטיבן ומתילדה היו גם שתי בנות, מתילדה ומארי.
יחס ליהודים

ב-1144 התרחשה עלילת הדם הראשונה בבריטניה לאחר מותו של ויליאם מנוריץ', עם תחילת מסע הצלב בגרמניה והרצח ההמוני של היהודים בה, עצר המלך סטפן את המהומות באנגליה כמעט לגמרי, ויהודים רבים ניצלו ממוות.
הערכה

ההערכה המודרנית של שלטונו של סטיבן מבוססת על תיאורים של כותבי היסטוריה שחיו באמצע המאה ה-12, או בסמוך אליה, ויוצרות תיאור עשיר יחסית של התקופה. רוב הכרוניקות בנות זמנו נושאות הטיה כלשהי בעד או נגד סטיבן, רוברט מגלוסטר או דמויות מפתח אחרות באנרכיה. אלה שכתבו עבור הכנסייה לאחר אירועי שלטונו המאוחרים של סטיבן, כמו ג'ון מסולסברי למשל, מציירים את המלך כרודן בשל הוויכוח שלו עם הארכיבישוף מקנטרברי; לעומת זאת, אנשי דת בדורהאם התייחסו לסטיבן כאל מושיע, בשל תרומתו לתבוסת הסקוטים בקרב הסטנדרד. כרוניקות מאוחרות יותר שנכתבו בתקופת שלטונו של הנרי השני היו בדרך כלל שליליות יותר: וולטר מפה, למשל, תיאר את סטיבן כ"אביר משובח, אבל מבחינות אחרות כמעט טיפש". במהלך שלטונו של סטיבן הוצאו מספר כתבי קודש, לעיתים קרובות נותנים פרטים על אירועים אקטואליים או שגרת יומיום, ואלה הפכו בשימוש נרחב כמקורות על ידי היסטוריונים מודרניים. היסטוריונים מודרניים מגוונים בהערכותיהם לגבי סטיבן כמלך. הביוגרפיה המשפיעה של ההיסטוריון R. H. C. Davis מציירת תמונה של מלך חלש: מנהיג צבאי מוכשר בשטח, מלא פעילות ונעים, אך "מתחת לפני השטח... חסר אמון וערמומי", בעל שיקול דעת אסטרטגי לקוי שערער בסופו של דבר את שלטונו. היעדר שיקול דעת המדיני של סטיבן וההתנהלות השגויה שלו בעניינים בינלאומיים, שהובילו לאובדן נורמנדי וכתוצאה מכך חוסר יכולתו לנצח במלחמת האזרחים באנגליה, מודגש גם על ידי ביוגרף אחר שלו, דייוויד קראוץ'. ההיסטוריון קית' סטרינגר מספק תיאור חיובי יותר של סטיבן, בטענה שכישלונו האולטימטיבי כמלך היה תוצאה של לחצים חיצוניים על המדינה הנורמנית, ולא תוצאה של כשלים אישיים.
כרמית מסילתי

| --- | --- |

 לידה:  18 בנובמבר 1971 (בת 53) נתניה, ישראל 
 מדינה:  ישראל 
 מקום לימודים:  בית צבי 
 פרופיל ב-IMDb
 
כרמית מסילתי בהצגה "חוקר פרטי", מאת ובבימויו של מיקי גורביץ', תיאטרון החאן, 2011
כרמית מסילתי ואבי פניני בהצגה "ירושלים החדשה", בבימויו של סיני פתר, החאן, 2012
כרמית מסילתי ואורית גל, בהצגה "חוקר פרטי", החאן
כרמית מסילתי (נולדה ב-18 בנובמבר 1971) היא שחקנית ישראלית.
ביוגרפיה

כרמית מסילתי נולדה וגדלה בנתניה, היא השנייה במשפחה של ארבעה אחים. למדה במגמת ספרות ותיאטרון בבית הספר התיכון ע"ש משה שרת בנתניה. היא בוגרת בית הספר לאומנויות הבמה "בית צבי" מחזור ל"ד (1996-1993). זוכת מלגות לימודים: קרן אמריקה ישראל 1996, מלגה ע"ש משה זעירי 1996, מלגה ע"ש ירון ירושלמי ומלגה ע"ש עדה בן נחום 1994/5.
בתום לימודיה שיחקה במחזמר "בן המלך והעני" בהפקת פשנל בבימוי מישה לוריה, בו לקחו חלק גם אורי גבריאל ועודד מנשה.
בשנים 2003-1997 שיחקה בקבוצת אנסמבל עיתים במסגרת תיאטרון הקאמרי ויצאה עם האנסמבל לסבבי הופעות רבים בחו"ל. בהצגה "ויאמר וילך" גילמה את דמותה של בת יפתח (החליפה בתפקיד את אייר וולפה).
ב-2009 שיחקה ביחד עם ירון מוטולה בהצגה "סוחרים", בבימוי שלום שמואלוב, שהוצגה בפסטיבל תיאטרון קצר בצוותא. היא הייתה בתפקיד ברכה, שרוצחת את ההורים שלה בשביל למכור את האיברים שלהם. כעבור שנה השתתפה בפרויקט 14/48 בצוותא.
היא שיחקה בסרטו של משה איבגי "וביום השלישי" (2011) שם גילמה את דמותה של ענת השוטרת, אחותה של אילנה (אפרת בן צור).
מסילתי שיחקה בהצגת הנוער "לקפוץ מעל העננים" בתיאטרון הנפש. ההצגה מספרת על אלונה (שדמותה מבוססת על עדי אלטשולר) שבגיל 16 טיפלה בילד מוכה שיתוק מוחין, גילתה שאין מסגרת חברתית לילדים במצבו והקימה תנועת נוער לילדים עם צרכים מיוחדים (תנועת הנוער "כנפיים של קרמבו"). מסילתי מגלמת את ראש העיר חבצלת סרגיל. כמו כן היא משחקת בהצגת הילדים "מעשיה משונה על עונות השנה" של תיאטרון מופע בתפקיד המלכה קרלה.
החל משנת 2005 מסילתי היא חברה בלהקת השחקנים של תיאטרון החאן.
בהצגה "בעלי המתוק ואשתי היקרה" שיחקה בתפקיד אשה קנאית הכועסת על בעלה (לירון ברנס) ששב באמצע הלילה מנשף אמנים, מחופש ללואי ה-14, עד שמגיע שליח המבשר על מות אמה של האישה. בהצגה "המצליחים" גילמה את דמותן של בתיה, מנהלת החשבונות התימנייה של תיאטרון החאן ושל מיטל הזונה בבית הזונות.
בהצגה "משחיז הסכינים הסיני" העוסקת בתל אביב הישנה, גילמה את דמותה של אשה שבעלה נשלח למלחמה והיא נשארת עם ילדיה, שאחד מהם אחיש (ארז שפריר) הוא מוגבל בשכלו.
בהצגה "סדר עולמי חדש" גילמה את דמותה של דאסטי, אישה מוכה שמחפשת באובססיה את אחיה שאבד.
ב-2012 שיחקה בחאן בהצגה "חוקר פרטי" בתפקיד בטין, עוזרתו של החוקר הפרטי (ניר רון), שמתגוררת עם אחותה מינה (אורית גל) ומפלרטטת עם גברים בניסיון לזכות באהבתם. באותה שנה שיחקה גם בהצגה "ירושלים החדשה" בתפקיד רבקה דה שפינוזה, אחותו למחצה של ברוך שפינוזה, שכועסת עליו מפני שאביהם הוריש לו את הונו ולא לה.
בשנת 2016 שיחקה בסרט שבוע ויום, סרט הביכורים של הבמאי אסף פולונסקי. הסרט שזכה בארבעה פרסים, בהם פרס הסרט הטוב ביותר, בפסטיבל הקולנוע ירושלים, בפרס איגוד המפיצים בפסטיבל קאן. במרץ 2016 החלה לשחק במחזה "עורבים" של המחזאי אנרי בק, אותו תרגם דורון תבורי וביים עודד קוטלר. המחזה עלה בתיאטרון החאן.
בשנת 2017, שיחקה בהצגה "חלום ליל קיץ" של שייקספיר.
בשנת 2018, שיחקה בהצגה "הפרקליט", עיבוד לסיפור קצר מאת פרנץ קפקא.
חיים אישיים

כרמית מסילתי הייתה נשואה לאמיר קפלן ולהם שלושה ילדים.
תפקידים בתיאטרון > בתיאטרון החאן

| הצגת בכורה/שנה | הצגה | תפקיד | מחזאי | במאי | הערות |
| --- | --- | --- | --- | --- | --- |
| ינואר 2022 | מבקר המדינה 2022 | סבטה פטישי, יועצת משפטית | אילן חצור | אילן רונן | בהשראת המחזה "רוויזור" מאת גוגול |
| פברואר 2020 | אנטיגונה | אורידיקה | סופוקלס | אודי בן משה |  |
| דצמבר 2019 | סיפור על אהבה וחושך | מאלה, פירי | עמוס עוז | שיר גולדברג |  |
| מרץ 2018 | חקירה חוזרת בעניין מותו המוזר של אנרכיסט מפוקפק | עיתונאית של הקוריירה דה לה חרטא | דריו פו | מיכאל גורביץ' |  |
| מרץ 2018 | יתוש בראש | רמונד שנדביז | ז'ורז' פדו | אודי בן משה |  |
| נובמבר 2017 | נפוליון - חי או מת! |  | ניסים אלוני | אודי בן משה |  |
| מרץ 2018 | הפרקליט | בעלת הפונדק | דניאל כהן לוי | דניאל כהן לוי |  |
| מרץ 2017 | חלום ליל קיץ | היפוליטה, טיטניה | ויליאם שייקספיר | שיר גולדברג |  |
| מרץ 2016 | עורבים |  | אנרי בק | עודד קוטלר |  |
| 30 ביולי 2014 | הדלת ממול | פסיכולוגית | פאבריס רוז'ה-לאקאן | ארז שפריר |  |
| דצמבר 2014 | הנשים העליזות מוינדזור |  | ויליאם שייקספיר | אודי בן משה |  |
| 22 במרץ 2014 | תמונות מחיי הכפר | רחל פרנקו, נאוה אבני, האשה הזרה | עיבוד של יורם פאלק לעמוס עוז | יורם פאלק |  |
| 15 במרץ 2013 | דוחקי הקץ | נעמי בארי - מנהלת תיאטרון בירושלים | מוטי לרנר | רוני ניניו |  |
| 29 בדצמבר 2012 | החולה המדומה | בלין, אשתו השנייה של ארגאן | מולייר | אודי בן-משה |  |
| 12 במאי 2012 | ירושלים החדשה | רבקה דה שפינוזה, אחותו למחצה של ברוך שפינוזה | דייוויד אייבס | סיני פתר |  |
| 24 בדצמבר 2011 | חוקר פרטי | בטין, עוזרת לחוקר | מיקי גורביץ' | מיקי גורביץ' |  |
| 20 במרץ 2010 | סדר עולמי חדש | דסטי | עיבוד של ג'יטה מונטה להרולד פינטר | ג'יטה מונטה |  |
| 2009 | אהובת הדרקון | האמא (החליפה את שרון שטרק) | מיקי גורביץ' | מיקי גורביץ' |  |
| 2009 | משחיז הסכינים הסיני | האמא | עיבוד של דני הורוביץ לסיפורי "הינשוף" של נסים אלוני | מור פרנק |  |
| 13 בנובמבר 2008 | בעלי המתוק ואשתי היקרה | איבון | ז'ורז' פדו | אודי בן-משה |  |
| 2008 | בידרמן והמציתים | חלק ממקהלת מכבי האש | מקס פריש | אודי בן-משה |  |
| 2006 | עירם של האנשים הקטנים | אמא (החליפה את עירית פשטן) | עיבוד של אייל דורון ואופירה הניג, על פי סיפורים קצרים מאת שלום עליכם | אופירה הניג | ההצגה הועלתה בפסטיבלים בינלאומיים בפולין ובניו יורק |
| 23 באוקטובר 2006 | המצליחים | בתיה, נוסעת בשדה התעופה, מיטל, ראובנה | מיקי גורביץ' ודניאל לפין | מיקי גורביץ' | ההצגה זכתה בפרס הקומדיה של השנה 2006 |
| 8 באפריל 2006 | מאכינל |  | סופי טרדוול | סיני פתר |  |
| 17 בספטמבר 2005 | החיים הם חלום | אסטרלה | פדרו קלדרון דה לה ברקה | מיקי גורביץ' |  |
| 2005 | הזמרת הקרחת | המשרתת מרי | אז'ן יונסקו | מור פרנק |  |
תפקידים בתיאטרון > בתיאטרון צוותא

| שנה | הצגה | תפקיד | מקום | מחזאי | במאי |
| --- | --- | --- | --- | --- | --- |
| 2009 | סוחרים | ברכה | פסטיבל תיאטרון קצר | עמית ארז | שלום שמואלוב |
| מרץ 2012 | עשה זאת בעצמך |  | פסטיבל צו קריאה 7 | עמית ארז | ירון מוטולה |
תפקידים בתיאטרון > 2003-1997 תיאטרון הקאמרי – קבוצת אנסמבל עיתים

| הצגה | תפקיד | במאי | הערות |
| --- | --- | --- | --- |
| ויאמר וילך | בת יפתח | רנה ירושלמי | ההצגה הועלתה בארץ וכן בפסטיבלים בארצות הברית, גרמניה, אנגליה, שווייץ ועוד |
| וישתחו וירא |  | רנה ירושלמי | ההצגה זכתה בפרס התיאטרון הישראלי 1997 |
תיאטרון הפרינג' – "ממתינות" – (ההצגה הועלתה בפסטיבל האישה הבינלאומי בחולון ובתיאטרון "צוותא")
תפקידים בתיאטרון > הצגות ילדים ונוער

| שנים | הצגה | תפקיד | תיאטרון | מחזאי | במאי |
| --- | --- | --- | --- | --- | --- |
| הוצגה לראשונה בפסטיבל חיפה להצגות ילדים, 2002 | האפצ'יק ושלושת הכובעים |  | נאווה הפקות | אורי מעודה | רבקה וולמן |
| 2010–2012 | מעשיה משונה על עונות השנה | המלכה קרלה | קופרודוקציה של תיאטראות הקיבוץ ומופע | גיל צרנוביץ | רועי שגב |
| 2011 ואילך | לקפוץ מעל העננים | ראש העיר חבצלת סרגיל | תיאטרון הנפש | חגית בודנקין | אסנת זיביל |
|  | הדודה מרחוב הנביאים |  | תיאטרון גושן | יורם טהר-לב על פי ספרו של טהר-לב | דני ליטאי |
|  | ליצן דובדבן |  | תיאטרון גושן | עיבוד של צביה הוברמן ליצירותיה של שלומית כהן-אסיף | צביה הוברמן |
| 2022 ואילך | ואם כולם היו קופצים מהגג | גלי (שוטרת) | תיאטרון הנפש | חגית בודנקין | אסנת זיביל |
פילמוגרפיה > קולנוע

| שנה | סרט | תפקיד | במאי | הערות |
| --- | --- | --- | --- | --- |
| 2008 | המנון |  | אלעד קידן | 36 דקות. הסרט זכה בפרס ראשון במסגרת ה"סינפונדסיון" בפסטיבל קאן 2008; פרס ראשון בפסטיבל VGIK, רוסיה 2008; פרס ראשון בפסטיבל לודז' 2008; פרס שני בפסטיבל סאן סבסטיאן 2008; צל"ש דרמות בפסטיבל הקולנוע ירושלים, ירושלים 2008; פרס ראשון, הפסטיבל הבינלאומי לסרטי סטודנטים 2008. נבחר לאחד מעשרת הסרטים הטובים ביותר של בית הספר סם שפיגל לקולנוע ולטלוויזיה. |
| 2009 | אחים | אלוף-משנה | יגאל נידם |  |
| 2011 | וביום השלישי | ענת | משה איבגי |  |
| 2012 | ההתחלפות | אם המשפחה בלובי | ערן קולירין |  |
| 2014 | מנפאואר | מיכל | נעם קפלן |  |
| 2015 | ארץ פצועה | נורית נוימן | ארז תדמור |  |
| 2023 | דבי הייתה פה | דבי | דנה גולדברג | בכורה בפסטיבל הסרטים הבינלאומי חיפה 2023. |
פילמוגרפיה > טלוויזיה

| שנה | סדרה/תוכנית | תפקיד | ערוץ | במאי |
| --- | --- | --- | --- | --- |
|  | החיים זה לא הכול | גננת | עדי בנימינוב |  |
|  | מערכונים לחידון התנ"ך |  | הטלוויזיה החינוכית |  |
| 2002 | מד"א 101 (מיני-סדרה) | מצילה בבריכה | ערוץ 2 | חגי לוי |
| 2008–2007 | המקום | עובדת סוציאלית | ערוץ 10 | אבי כהן ויצחק שאולי |
| 2010 | גירושים נפלאים |  | yes stars ישראלי | עופר ויצמן |
| 2010 | רביעיית רן, עונה שנייה | סוכנת השחקנים של דנה | yes stars Drama HD | שלומי אלקבץ |
| 2011 | אורים ותומים | רוחמה | yes | אריאל בבנג'י |
| 2012 | המהגרים, פיילוט לסדרה |  | קופרודוקציה ישראלית-אמריקאית |  |
פילמוגרפיה > דיבוב

| שנה | סרט/סדרה | תפקיד | ערוץ טלוויזיה | במאי דיבוב |
| --- | --- | --- | --- | --- |
| 2008 | ריימונד | לואיז | ערוץ הילדים | עמיחי בר טוב |
| 2009 | טיטוף | אמא | ערוץ הילדים | עמיחי בר טוב |
| 2009 | הולי הובי | שלי | ערוץ הופ! | בועז בר לוי ואפרת קרצמן |
| 2010 | מסביב לעולם בחמישים שנה | קולות רקע |  | שרון כהן, אפרת קרצמן, מולי שולמן |
הערות שוליים

↑  אורון שמיר, עכבר העיר, "וביום השלישי": נסיון לא מוצלח לעשות "מגנוליה" ישראלי, באתר הארץ, 27 באפריל 2011
אורי קליין, סרטו של משה איבגי "וביום השלישי": מרוב עלילה לא רואים את האמירה, באתר הארץ, 4 במאי 2011
↑  נתי אורנן, עכבר העיר תל אביב, חיים של אחרים, באתר הארץ, 29 באוקטובר 2008
↑  איתן בר-יוסף, עכבר העיר תל אביב, הנכשלים, באתר הארץ, 24 בנובמבר 2006
↑  מיכל בעדני בן שישו, "משחיז הסכינים הסיני": התבגרות, אהבה ומוות בתיאטרון החאן, באתר הארץ, 15 בספטמבר 2009
↑  איתן בר-יוסף, עכבר העיר, סדר עולמי חדש: חותרת תחת היצירה של פינטר, באתר הארץ, 5 ביוני 2010
מיכאל הנדלזלץ, "סדר עולמי חדש": מחול המוות של הרולד פינטר, באתר הארץ, 25 במאי 2010
↑  יובל בן עמי, עכבר העיר, חוקר פרטי: פילם-נואר קסום בחאן, באתר הארץ, 13 במרץ 2012
טל לוין, עכבר העיר, "חוקר פרטי": סוקרטס היה גאה, באתר הארץ, 14 בפברואר 2012
↑  יאשה קריגר, עכבר העיר, ירושלים החדשה: אומץ ותעוזה בתיאטרון החאן, באתר הארץ, 25 ביולי 2012
מיכאל הנדלזלץ, "ירושלים החדשה": הוא עוד עובד על זה, באתר הארץ, 18 ביולי 2012
↑   אורי קליין, "שבוע ויום" מלטף יותר מדי את הקהל, באתר הארץ, 18 בספטמבר 2016
↑  נירית אנדרמן, הזוכה הגדול בפסטיבל ירושלים: הסרט "שבוע ויום", באתר הארץ, 14 ביולי 2016
↑  נירית אנדרמן, שני סרטים ישראלים זכו בפרסים בפסטיבל קאן, באתר הארץ, 21 במאי 2016
↑   מיכאל הנדלזלץ, "חלום ליל קיץ": הדבר היפה ביותר שהמחזה הזה לימד אותי נחתך מההצגה, וחבל, באתר הארץ, 8 במרץ 2017
סיגל קליין, המחזה "חלום ליל קיץ" - ערב מהנה בחאן: סיגל קליין בחלום ליל קיץ, באתר כל העיר, 25 באפריל 2017
↑  דפנה יעקובוס רנצר, תיאטרון החאן: בכורה להצגה "הפרקליט", באתר כל העיר, 17 באפריל 2018
↑  רון שוורץ, ‏למות על מולייר, באתר גלובס, 21 בפברואר 2013
↑  ואם כולם היו קופצים מהגג, באתר תיאטרון הנפש
↑  דבי הייתה פה, באתר פסטיבל הסרטים הבילאומי חיפה
טאיימניצה סטטואטקי

| --- | --- |

 כללי
 תאריך הוצאה:  12 בפברואר 1993 
 סוגה:  משחק הרפתקה ממוחשב
 הוצאה לאור:  Metropolis Software 
 ארץ מקור:  פולין 
 דרישות תוכנה
 מצבי משחק:  שחקן יחיד
 פלטפורמות:  DOS 
 
טָאיֶימניצה סטָטוּאֶטקי (בפולנית: Tajemnica Statuetki) הוא משחק וידאו הרפתקאות שפותח והוצא לאור על ידי Metropolis Software House ב-12 בפברואר 1993 עבור מחשבים מבוססי DOS. זהו משחק הרפתקאות הראשון שפותח בפולין. עלילתו נסובה סביב סוכן האינטרפול הדמיוני ג'ון פולק המנסה לפתור תעלומה הקשורה לגנבת חפצים עתיקים שונים ברחבי העולם.
בעוד שפירטיות השתוללה בפולין באותה עת, המשחק הצליח למכור בין ארבעה ל-6,000 עותקים עם שחרורו, והפך פופולרי מאוד במדינה. המשחק זכה לשבחים על מזימתו ועל היותו אבן דרך תרבותית אשר סייעה לקדם ולהעניק לגיטימציה לתעשיית משחקי הווידאו הפולנית, למרות ביקורת מועטה על מכניקת המשחק שלה ועל העיצוב האורקולי.
הערות שוליים

↑  Marcin, Kosman. Nie tylko Wiedźmin. Historia polskich gier komputerowych. pp. 89–93. אורכב מ-המקור ב-2018-01-07. נבדק ב-2018-01-21.
↑  "Mały Gigant – Wywlad z autorami gry TAJEMN1CA STATUETKI: Adrlanem Chmlelarzem (A.Ch.) i Grzegorzem Miechowskim (Q.M.) (PDF). Secret Service. באוגוסט 1993. pp. 20–1. {{cite book}}:  (עזרה)
↑  Marczewski, Jacek (באוגוסט 1993). Tajemnica statuetki. Secret Service (בפולנית). Warsaw: ProScript Sp. z o. o. pp. 16–17. {{cite book}}:  (עזרה)
ערך זה הוא קצרמרבנושא משחקים. אתם מוזמנים לתרום לוויקיפדיה ו.
Blizzard Entertainment

| --- | --- |


 נתונים כלליים
 סוג:  חברה בת של Activision Blizzard
 מייסדים:  מייק מורהיים, אלן אדהם ופרנק פירס
 תקופת הפעילות:  1991–הווה (כ־34 שנים)
 חברת אם:  אקטיביז'ן בליזארד 
 חברות בנות:  Vicarious Visions  Proletariat 
 מיקום המטה:  אירוויין 
 קואורדינטות:  33°39′30″N 117°46′04″W﻿ / ﻿33.658432368516°N 117.7676644023°W﻿ / 33.658432368516; -117.7676644023 
 משרד ראשי:  אירוויין, קליפורניה, ארצות הברית
 ענפי תעשייה:  תעשיית משחקי וידאו 
 מוצרים עיקריים:  סדרת משחקי סטארקראפט סדרת משחקי וורקראפט סדרת משחקי דיאבלו אוברווטץ'
 עובדים:  4,600
  
 www.blizzard.com
 he
 
Blizzard Entertainment (בליזארד אנטרטיינמנט) היא מפתחת ומוציאה לאור משחקי מחשב, מקליפורניה שבארצות הברית. החברה פיתחה מספר משחקים אשר זכו להצלחה מסחרית, כאשר מרביתם משתייכים לסדרות הידועות דיאבלו (Diablo), וורקראפט (WarCraft), סטארקראפט (StarCraft) ואוברווטץ' (Overwatch).
החברה נחשבת לאחת החברות המובילות בשוק בשל משחקיה החדשניים ועטורי-הפרסים.
היסטוריה

השותפים מייק מורהיים, אלן אדם ופרנק פירס ייסדו את בליזארד בפברואר 1991 תחת השם Silicon & Synapse. החברה החלה דרכה כספקית שירות התאמת קוד משחק לפלטפורמות חדשות.
החברה פיתחה משחקים כדוגמת Rock & Roll Racing ו-The Lost Vikings. החברה שינתה את שמה ל-Chaos Studios בשנת 1994, אך משהתברר שקיימת כבר חברה בשם זה, בחרו השותפים את השם הנוכחי - Blizzard Entertainment. ובשם זה הפיצה את רוב משחקיה.
החברה עברה מספר חילופי בעלים. החברה נרכשה על ידי Vivendi ב-1998. עסקת ענק למיזוגה של חטיבת משחקי המחשב של ויוונדי עם חברת אקטיביז'ן ליצירת חברת משחקי המחשב הגדולה בעולם נחתמה בשלהי שנת 2007. החברה הממוזגת נקראה אקטיביז'ן בליזארד (Activision Blizzard).